אלן מקדיארמיד

אלן גרהאם מקדיארמיד (באנגלית: Alan Graham MacDiarmid; 14 באפריל 1927 – 7 בפברואר 2007) היה כימאי ניו זילנדי-אמריקאי, זוכה פרס נובל לכימיה לשנת 2000 ביחד עם אלן היגר, על "גילוי ופיתוח פולימרים מוליכים חשמלית". בחייו פרסם למעלה מ-600 מאמרים.

קורות חיים
אלן מקדיארמיד נולד ב-14 באפריל 1927 בחבל ולינגטון שבניו זילנד, כאחד מבין חמישה אחים במשפחה יחסית ענייה. עוד בילדותו פיתח עניין בכימיה.

בשנת 1947 סיים מקדיארמיד את התואר הראשון, ובשנת 1953 הפך לדוקטור באוניברסיטת ויסקונסין–מדיסון. כשנתיים מאוחר יותר סיים דוקטורט שני באוניברסיטת קיימברידג'. לאחר הלימודים עבד מקדיארמיד באוניברסיטת סנט אנדרוז כשנה. לאחר מכן עבר ללמד באוניברסיטת פנסילבניה, שם מונה לפרופסור מן המניין בשנת 1964. בשנת 2002 החל ללמד גם באוניברסיטת טקסס בדאלאס.

בשנת 1993 זכה מקדיארמיד במדליית בנג'מין פרנקלין. בשנת 2002 קיבל את עיטור מסדר ניו זילנד וכשנה לאחר מכן צורף לחברה המלכותית.

מקדיארמיד נפטר ב-7 בפברואר 2007 בפנסילבניה לאחר שנפל במדרגות. לאחר מותו נקרא על שמו המכון לננוטכנולוגיה באוניברסיטת טקסס בדאלאס.

קישורים חיצוניים

 
 

זוכי פרס נובל לכימיה
זוכי פרס נובל אמריקאים
חברי האקדמיה הלאומית למדעים של ארצות הברית
מסדר ניו זילנד
מדענים ניו זילנדים
מהגרים מניו זילנד לארצות הברית
בוגרי אוניברסיטת ויקטוריה בוולינגטון
בעלי תואר דוקטור מאוניברסיטת ויסקונסין–מדיסון
בעלי תואר דוקטור מאוניברסיטת קיימברידג'
סגל אוניברסיטת פנסילבניה
עמיתים זרים בחברה המלכותית
אמריקאים שנולדו ב-1927
אמריקאים שנפטרו ב-2007